Drag king
<s>Drag kingovi () su uglavnom ženski izvođači koji koriste muskolozniji ili mačo drag u svom oblačenju i personifikuju muške rodne stereotipe kao deo pojedinačne ili grupne rutine.</s><s>Mogu biti lezbejke, biseksualne, transrodne, kvir osobe ili osobe koje su na neki drugi način deo LGBT zajednice.</s><s>Tipičan drag nastup može uključiti ples, glumu, stendap komediju, pevanje i lipsinkovanje.</s><s>Drag kingovi često nastupaju kao preterano mačo muški likovi, interpretiraju stereotipnu muskuloznost kod, na primer, građevinskih radnika, repera, ili poznate muškarce poput Elvisa Preslija, Majkl Džeksona.</s><s>Krajem 1800-tih i početkom 1900-ih, drag kingovi su postali zvezde britanske muzičke hale, a britanska pantomima je sačuvala tradiciju žena koje su nastupale u muškim ulogama.</s><s>Počevši od sredine devedesetih, drag kingovi su počeli da dobijaju slavu i pažnju koju imaju drag kvinovi.</s>

<s>Istorija i terminologija</s>

<s>Iako je termin drag king prvi put primećen u štampanom izdanju 1972. godine, istorija ženskih izvođača koji se oblače u muške odore je mnogo duža.</s><s>U pozorištu i operu postoji tradicija u dodeljivanju muških uloga ženama i travestiji.</s><s>Suzana Centlivr se pojavljivala u takvim ulogama oko 1700. godine.</s><s>Termin se ponekad koristi u širem smislu kojim uključe ženstvene osobe koje se oblače u tradicionalnu mušku odeću iz drugih razloga.</s><s>Upotreba uključuje žene koje privremeno pokušavaju da se prikažu kao muškarci i žene koji žele da se predstave u muškoj rodnoj ulozi bez toga da se identifikuju kao muškarci.</s><s>Diana Marian Tor je 1989. godine krenula sa drag king radionicama koje pružaju ženama priliku da nauče kako da se prikažu kao muškarci.</s><s>Mnoge žene danas nose muške šešire, kravate, jakne ili odela zbog mode, međutim, ove žene se ne smatraju drag kingovima.</s>

<s>Drag zajednica</s>

<s>Za razliku od drag kvinova, drag kingovi češće nastupaju u grupama.</s><s>Međutim, ta situacija se menja u današnje vreme zato što su njihovi nastupi dostupniji te se drag kingovi sve češće angažuju individualno.</s><s>Drag kingovi su naširoko poznati kao fenomen lezbijske kulture i često se mogu sretati po lezbijskim barovima i festivalima.</s><s>Bitno je napomenuti da nisu svi drag kingovi lezbijke, kao i to da neki pripadnici drag king subkulture nemaju nikakve veze sa lezbijskim kulturnim, društvenim ili političkim životom.</s><s>Drag kingovi predstavljaju raznoliku grupu te je izuzetno teško reći šta je to univerzalno za sve drag kingove.</s><s>Prikazivanjem maskuliniteta na necisrodnom muškom telu, ovi izvođači odolevaju na poglede društva o rodnoj binarnosti.</s><s>Pojedini transmuškarci se takođe identifikuju kao drag kingovi.</s><s>Bio kvinovi često nastupaju uz drag kingove.</s><s>Slično dreg kvinovima koji sebe smatraju glumcima, pojedini drag kingovi ne žele da budu okarakterisani drag etiketom, već etiketom glumca ili komičara.</s><s>Nastarije i potencijalno najveće takmičenje drag kingova se održava u San Francisku.</s>

<s>Vidi još 
 Drag kvin</s>

<s>Reference</s>

<s>Literatura</s>

<s></s>

<s>LGBT kultura</s>

